gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7721, del 16-02-2016 (2016/875)

Designació de membres de la mesa de contractació permanent per a les licitacions del servici de bar cafeteria dels centres docents no universitaris de la província de Castelló.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7721

Data del DOGV
:   16-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/875


Data del document
:   08-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Descriptors 

:   * Conselleria d'Educació, Investigació, Cultura i Esport
    * Castelló de la Plana
    * contracte de serveis

Designació de membres de la mesa de contractació permanent per a les licitacions del servici de bar cafeteria dels centres docents no universitaris de la província de Castelló. [2016/875]  
Entitat adjudicadora  
a) Organisme: Generalitat, Conselleria d'Educació, Investigació, Cultura i Esport.  
b) Dependència que tramita l'expedient: Direcció Territorial d'Educació Investigació, Cultura i Esport de Castelló - Secció de Gestió Econòmica Administrativa.  
D'acord amb l'apartat 12 del plec tipus de clàusules administratives particulars per a les licitacions del servici de bar cafeteria als centres docents no universitaris de la Conselleria d'Educació, Investigació, Cultura i Esport, el director territorial d'Educació, Investigació, Cultura i Esport de Castelló, en ús de les facultats delegades per la Resolució de 26 de març de 2013, del conseller d'Educació, designa com a membres de la mesa de contractació permanent per a les licitacions del servici de bar cafeteria dels centres docents no universitaris de la província de Castelló els següents:  
1. Presidenta: M.ª Asunción Pitarch Andreu (cap Secció Gestió Econòmica i Administrativa).  
2. Secretari: Joaquín Vicente Ramos Andreu (cap de Suport d'Obres, Subministraments i Manteniment).  
3. Vocal: un representant de l'Advocacia General de la Generalitat.  
4. Vocal: un representant de la Intervenció Delegada.  
5. Vocal: Gemma Ríos Abella (auxiliar de gestió Unitat d'Obres, Subministraments i Manteniment).  
6. Vocal: el director del centre docent de què es tracte.  
  
Castelló de la Plana, 8 de febrer de 2016.- El conseller d'Educació, Investigació, Cultura i Esport, p. d. (R 26.03.2013; DOCV 6993), el director territorial d'Educació, Investigació, Cultura i Esport: Robert Roig Marzà.
Diari Oficial de la Generalitat Valenciana


Sumari del DOGV 7857, del 24-08-2016 (2016/5985)

Notificació de la sentència dictada en el judici verbal número 421/2012.
------------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5985


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 421/2012. [2016/5985]  
Judici verbal (250.2) - 000421/2012  
Matèria estadística: verbals de propietat horitzontal.  
Demandant: Comunitat de Propietaris Edifici Helios.  
Procuradora: Erundina Torregrosa Grima.  
Demandats: Giuseppe d'Abundo i Helen d'Abundo.  
  
En el judici a què es fa referència s'ha dictat la sentència en què consta, com a demandant, Comunitat de Propietaris Edifici Helios i, com a demandats, Giuseppe d'Abundo i Helen d'Abundo.  
De conformitat amb la Instrucció número 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
No s'hi pot interposar cap recurs contra la resolució dictada.  
Les dades personals que es posen a disposició de les parts han de ser tractades amb confidencialitat i per als fins de 1a Administració de Justícia en els termes que preveu la Llei Orgànica de protecció de dades.  
  
  
Torrevieja, 30 de maig de 2016.- La lletrada de l'Administració de Justícia: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 7927, del 29-11-2016 (2016/8899)

Formalització del contracte número 17/2016. Servei de manteniment dels equips Siemens del Consorci.
---------------------------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8899


Data del document
:   07-11-2016

Organisme emissor
:   Consorci Hospitalari Provincial de Castelló

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalització del contracte número 17/2016. Servei de manteniment dels equips Siemens del Consorci. [2016/8899]  
1. Entitat adjudicadora  
a) Organisme: Consorci Hospitalari Provincial de Castelló.  
b) Dependència que tramita l'expedient: Negociat de Contractació.  
  
c) Número d'expedient: 17/2016.  
d) Adreça d'internet del perfil del contractant:   
www.contratacion.gva.es  
  
2. Objecte del contracte  
a) Tipus: serveis.  
b) Descripció: servei manteniment equips Siemens del Consorci.  
  
d) IBK-8573: 50421000-2 i 50421200-4.  
  
3. Tramitació i procediment  
a) Tramitació ordinària.  
b) Procediment negociat.  
  
4. Pressupost base de licitació  
Import net: 173.542 ?.  
  
5. Formalització del contracte  
a) Data d'adjudicació. 26 de juliol de 2016.  
b) Data de formalització del contracte: 28 de juliol de 2016.  
c) Contractista. Siemens Healthcare, SLU.  
d) Import d'adjudicació:  
Import net: 173.542 ?. Import total: 36.443,82 ?.  
  
Castelló de la Plana, 7 de novembre de 2016.- El director gerent: Joaquín Sanchís García. El director econòmic: Sebastià Longàs López.
Diari Oficial de la Generalitat Valenciana


Sumari del DOGV 7696, del 13-01-2016 (2015/10006)

RESOLUCIÓ de 22 de desembre de 2015, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova del grau superior de coneixements de valencià.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10439


Data del document
:   22-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 22 de desembre de 2015, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova del grau superior de coneixements de valencià. [2015/10073]  
Per Resolució de 9 de març de 2015, de la Direcció General d'Innovació, Ordenació i Política Lingüística, van ser convocades les proves per a l'obtenció dels certificats oficials administratius de coneixements de valencià (DOCV 7491, 24.03.2015). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat del grau superior de coneixements de valencià del segon període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de les proves del grau superior de coneixements de valencià, que està disponible en la Conselleria d'Educació, Investigació, Cultura i Esport i en les direccions territorials d'Educació, Investigació, Cultura i Esport. També es poden consultar individualment les qualificacions en la pàgina web www.ceice.gva.es/jqcv.  
  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'esta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de 15 dies hàbils, a comptar des de l'endemà de la publicació de la present resolució en el Diari Oficial de la Comunitat Valenciana.  
  
València, 22 de desembre de 2015.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 7801, del 09-06-2016 (2016/3723)

Notificació de la sentència dictada en el procediment de divorci contenciós número 617/2015.
--------------------------------------------------------------------------------------------

### Dades del document

Número de DOGV
:   7801

Data del DOGV
:   09-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3723


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 617/2015. [2016/3723]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 000617/2015, seguides a instàncies de Mairata Conesa Alagarda contra Mamadou Niass, en situació de rebel·lia, en què, en data 16 de maig de 2016, s'ha dictat sentència la part dispositiva de la qual és com segueix:  
  
«Dispositiva  
Estime la demanda interposada pel procurador dels tribunals Francisco José García Albert, en nom i representació de Mairata Conesa Alagarda, contra Mamadou Niass, i, en conseqüència, declare dissolt per divorci el matrimoni format per Mairata Conesa Alagarda i Mamadou Niass, amb tots els efectes legals inherents a aquest pronunciament, inclosa la dissolució del règim economicomatrimonial.  
  
No cal fer exprés pronunciament a costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Una vegada siga ferma, s'haurà d'inscriure al Registre Civil de Beniparrell, i al marge de la inscripció del matrimoni.  
Així ho pronuncie, mane i firme.»  
  
I perquè valga de notificació de forma deguda al demandat, Mamadou Niass, en situació de rebel·lia i parador ignorat, expedisc i firme aquest edicte.  
  
València, 17 de maig de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7907, del 31-10-2016 (2016/8506)

RESOLUCIÓ de 25 d'octubre de 2016, del president en funcions del Consell Jurídic Consultiu de la Comunitat Valenciana, per la qual nomena personal eventual.
------------------------------------------------------------------------------------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8506


Data del document
:   25-10-2016

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * Consell Jurídic Consultiu de la Comunitat Valenciana

RESOLUCIÓ de 25 d'octubre de 2016, del president en funcions del Consell Jurídic Consultiu de la Comunitat Valenciana, per la qual nomena personal eventual. [2016/8506]  
Vist l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana i fent ús de les funcions que em conferixen els articles 4 i 5 de la Llei 10/1994, de 19 de desembre, de creació del Consell Jurídic Consultiu, i 24.d i 27 del Reglament del Consell Jurídic Consultiu, aprovat per Decret del Consell 138/1996, de 16 de juliol, resolc  
  
Nomenar Rafael Díez de Rivera Boluda, amb DNI 79237502S, com a personal eventual d'aquest Consell Jurídic Consultiu per a exercir les funcions de cap de Gabinet de la Presidència d'aquest Consell.  
  
Nomenar Juan Escamilla Garrido, amb DNI 69072409E, com a personal eventual d'aquest Consell Jurídic Consultiu per a exercir els funcions de Conductor de la Presidència d'aquest Consell.  
  
El present nomenament tindrà efectes des del dia de la data.  
  
Contra la present resolució podrà interposar-se recurs contenciós-administratiu en el termini de dos mesos comptats des de l'endemà de la seua publicació, davant del jutjat contenciós-administratiu que corresponga, d'acord amb allò disposat en els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 d'octubre de 2016.- El president en funcions: José Díez Cuquerella.
Diari Oficial de la Generalitat Valenciana


Sumari del DOGV 7802, del 10-06-2016 (2016/3650)

Informació pública de la versió preliminar del pla general estructural i estudi ambiental i territorial estratègic.
-------------------------------------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3650


Data del document
:   16-05-2016

Organisme emissor
:   Ajuntament de Finestrat

Tipus de document
:   Anunci

Descriptors 

:   * Finestrat
    * administració local
    * pla d'urbanisme

Informació pública de la versió preliminar del pla general estructural i estudi ambiental i territorial estratègic.  
 [2016/3650]  
Per Decret d'aquesta Alcaldia número 511, de 12 de maig de 2016, s'ha acordat sotmetre la versió preliminar del pla general estructural i estudi ambiental i territorial estratègic i la resta de documents a participació ciutadana i consulta, conforme a allò establit en l'article 53 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, per un termini de 45 dies hàbils a comptar des del dia hàbil següent al de publicació del present anunci en el Diari Oficial de la Comunitat Valenciana, i es publicarà també l'anunci corresponent en un diari escrit de gran difusió, al tauler d'anuncis oficial i al tauler d'anuncis ubicat en la seu electrònica de l'ajuntament  
  
http://finestrat.sedelectronica.es.  
Durant el citat termini, qualsevol persona o entitat podrà consultar la citada documentació en les dependències municipals, de dilluns a divendres, no festius, en horari de 09.00 a 14.00 hores; o bé accedint a la pàgina web http://www.ayto-finestrat.es  
Així mateix, i durant aquest període, es podran presentar les al·legacions i observacions que s'estimen convenients, i es podrà aportar tot tipus de documentació o mitjans de prova en recolzament d'aquestes.  
  
Finestrat, 16 de maig de 2016.- L'alcalde: Juan Francisco Pérez Llorca.
Diari Oficial de la Generalitat Valenciana


Sumari del DOGV 7825, del 11-07-2016 (2016/4816)

Notificació de la sentència dictada en el judici verbal número 924/2015.
------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4816


Organisme emissor
:   Jutjat de Primera Instància i Instrucció Número 2 de Paterna

Tipus de document
:   Edicte

Notificació de la sentència dictada en el judici verbal número 924/2015. [2016/4816]  
Mitjançant aquest procediment verbal 924/2015, seguit a instàncies de Codere Sagunto, SLU, contra Francisco Villareal Ávila, s'ha dictat sentència la dispositiva de la qual, literalment, és com segueix:  
  
«Dispositiva  
Estime íntegrament la demanda interposada pel procurador Onofre Marmaneu Laguía, en nom i representació de Codere Sagunto, SLU, per la qual cosa condemne Francisco Villareal Ávila a abonar al demandant la quantitat de 3.000 euros, més els interessos legals i les costes processals.  
Mode d'impugnació: contra aquesta resolució es pot interposar un recurs d'apel·lació davant d'aquest mateix tribunal, en el termini de 20 dies comptat des de l'endemà de la notificació de aquesta resolució.»  
  
I atés que el demandat, Francisco Villareal Ávila, es troba en parador desconegut, expedisc aquest edicte a fi que li valga de notificació de forma deguda.  
  
València, 15 de juliol de 2013.- La secretària judicial: Carolina León Freijeiro.
Diari Oficial de la Generalitat Valenciana


Sumari del DOGV 7941, del 21-12-2016 (2016/10213)

ACORD de 16 de desembre de 2016, del Consell, pel qual s'autoritza l'aprovació de l'expedient de rescabalament a favor de Técnicas y Tratamientos Medioambientales, SAU.
------------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10480


Data del document
:   16-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 16 de desembre de 2016, del Consell, pel qual s'autoritza l'aprovació de l'expedient de rescabalament a favor de Técnicas y Tratamientos Medioambientales, SAU. [2016/10627]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com les circulars de 12 de juny de 1995 i 1/2015, de 16 de març, de la Intervenció General de la Generalitat, amb l'informe de la Intervenció General de la Generalitat, i a proposta del conseller d'Educació, Investigació, Cultura i Esport, el Consell, prèvia deliberació, en la reunió del 16 de desembre de 2016,  
  
  
ACORDA  
  
Primer  
Autoritzar l'aprovació pel conseller d'Educació, Investigació, Cultura i Esport de l'expedient de rescabalament, a favor de Técnicas y Tratamientos Medioambientales, SAU, amb CIF I23879045, en concepte de despesa ocasionada pel servei de lloguer de caixes obertes, transport i eliminació de residus en planta de tractament autoritzada, en el Complex Educatiu de Cheste, al llarg del mes de desembre de 2011, per l'import de 6.911,34 - (sis mil nou-cents onze euros amb trenta-quatre cèntims), IVA inclòs.  
  
  
Segon  
Autoritzar la imputació a l'exercici corrent de les obligacions econòmiques contretes el 2011.  
  
València, 16 de desembre de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7826, del 12-07-2016 (2016/4937)

Informació pública relativa a addenda al projecte d'autorització administrativa prèvia per a la distribució de gas natural canalitzat en el terme municipal de Quatretronda (València). Expedient número CBREDE/2015/17/46.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4937


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública relativa a addenda al projecte d'autorització administrativa prèvia per a la distribució de gas natural canalitzat en el terme municipal de Quatretronda (València). Expedient número CBREDE/2015/17/46. [2016/4937]  
Als efectes previstos en l'article 73 de la Llei 34/1998, de 7 d'octubre, Boletín Oficial del Estado de 8 d'octubre de 1998, del sector d'hidrocarburs, en la ITC-ICG01 del Reial Decret 919/2006, de 28 de juliol Boletín Oficial del Estado de 4 de setembre de 2006, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries, i en l'article 78 del Reial Decret 1434/2002, de 27 de desembre, Boletín Oficial del Estado de 31 de desembre de 2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa la instal·lació de gas natural que s'indica.  
  
Expedient CBREDE/2015/17/46  
Peticionari: Redexis Gas, SA.  
Localització/zona geogràfica: terme municipal de Quatretonda  
  
Projecte: addenda al projecte d'autorització administrativa prèvia per a la distribució de gas natural canalitzat en el terme municipal de Quatretronda (València).  
Punt/s de connexió: planta satèl·lit de gas natural liquat (GNL) en parcel·la amb referència cadastral 62752H227539944622JX.  
Pressió/ns: 5 bar.  
Pressupost: 565.985,08 euros.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servei Territorial d'Indústria i Energia de València, siti en el carrer de Gregorio Gea, número 27, de València, així com presentar en el dit servei territorial les al·legacions (per duplicat) que consideren oportunes en el termini de 20 dies comptats a partir de l'endemà de la publicació d'este anunci.  
  
València, 11 de març de 2016.- El cap de la Secció d'Energia: Antonio Peris Armengot.